Vyhodnotenie pripomienkového konania 
Návrh nariadenia vlády Slovenskej republiky č. …/2005 Z. z., ktorým sa ustanovujú podrobnosti o typovom schválení ES poľnohospodárskych alebo lesných traktorov ich prípojných vozidiel a ťahaných vymeniteľných strojov, systémov, komponentov a samostatných  technických  jednotiek

Spôsob pripomienkového konania: bežný postup (od 22.12.2005 do 16.1. 2006)
Zoznam oslovených subjektov: Úrad vlády Slovenskej republiky, Úrad vlády Slovenskej republiky – Inštitút pre aproximáciu práva, podpredseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR, minister hospodárstva SR Jirko  Malchárek, podpredseda vlády SR pre európsku integráciu, ľudské práva a menšiny Pál Csáky, Ministerstvo zahranièných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov: 28

Subjekty, ktoré nezaslali pripomienky, Najvyšší  kontrolný úrad SR, Ministerstvo hospodárstva SR.

Počet vznesených zásadných pripomienok: 
akceptovaných: 
čiastočne akceptovaných: -
neakceptovaných: -
neaktuálnych: -

		Vyhodnotenie pripomienkového konania				
Por.č.	Rezort	Pripomienka
	Typ	Spô-sob vybavenia.	Dôvod neakceptovania/poznámka
	
1	Úrad vlády SR – Inštitút pre aproximáciu práva 	   Všeobecne:
	Predkladaným nariadením vlády sa do právneho poriadku Slovenskej republiky preberá smernica Európskeho parlamentu a Rady 2003/37/ES z 26. mája 2003 o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami, ktorou sa zrušuje smernica 74/150/EHS (ďalej len „smernica 2003/37/ES“).	O			
		K jednotlivým ustanoveniam návrhu nariadenia vlády:
1.	Prechodné ustanovenie v článku 23 ods. 2 je potrebné prebrať do návrhu nariadenia vlády, inak by smernica 2003/37/ES nebola náležite transponovaná do právneho poriadku Slovenskej republiky. Prebratie tohto ustanovenia však zároveň spôsobí, že po dobu troch, resp. šiestich rokov od nadobudnutia poslednej samostatnej smernice nebude možno iným kategóriam vozidiel, ako sú kategórie T1, T2 a T3, udeľovať typové schválenie ES a uvádzať ich do prevádzky podľa tohto nariadenia vlády. V tomto období by sa malo postupovať podľa právnych predpisov, v ktorých by bola prebratá pôvodná smernica 74/150/EHS. Rovnako by sa malo do 1. júla 2009 postupovať aj pri uvádzaní nových vozidiel kategórie T1, T2 a T3 do prevádzky. Preto je podľa nášho názoru potrebné ešte pred prijatím tohto nariadenia vlády prijať nariadenie vlády, ktorým by bola do právneho poriadku Slovenskej republiky prebratá smernica 74/150/EHS.  	O	A	Text pôvodného  § 14 upravený.	
		2.	Ustanovenie článku 2 písm. q) smernice 2003/37/ES nie je prebraté ani v návrhu nariadenia vlády, ani v zákone č. 725/2004 Z. z. V § 2 písm. as) zákona č. 725/2004 Z. z. je definované prvé prihlásenie vozidla do evidencie vozidiel, nie uvedenie do prevádzky. Z toho dôvodu navrhujeme prebrať túto definíciu do návrhu nariadenia vlády. 
	O	A	Text § 2 doplnený o nové písm. g).	
		3.	Článok 5 ods. 2 smernice 2003/37/ES, ktorý upravuje žiadosť výrobcu o zmenu typového schválenia ES, nie je prebratý v návrhu nariadenia vlády. § 5 ods. 1 návrhu nariadenia vlády sa týka iba oznámenia zmien. Navrhujeme prebrať článok 5 ods. 2 v samostatnom odseku § 5 návrhu nariadenia vlády.	O	A	Text § 5 doplnený o nový odsek  3.	
		4.	Článok 12 ods. 4 a časť II C kapitoly B prílohy II smernice 2003/37/ES nie sú prebraté do návrhu nariadenia vlády. Navrhujeme doplniť do návrhu nariadenia vlády im zodpovedajúce ustanovenie.  	O	A	Text nariadenia vlády doplnený o nový § 18 a prílohu č. 4..	
		5.	Časť B kapitoly A prílohy II smernice 2003/37/ES nie je prebratá do návrhu nariadenia vlády. Z dôvodu dosiahnutia náležitej transpozície ju navrhujeme prebrať. 	O	N	Uvedené je prebraté prílohou č.3 nariadenia vlády.	
		6.	Tam, kde je v návrhu nariadenia vlády použité slovo „nariadenie“ navrhujeme používať slová „nariadenie vlády“.  Namiesto slov „príslušný štátny orgán“ navrhujeme v zmysle záverov Legislatívnej rady vlády Slovenskej republiky zo dňa 20.12.2005 uviesť konkrétny štátny orgán. 	O	A	Text nariadenia vlády upravený.	
		7.	V texte návrhu nariadenia vlády navrhujeme nepoužívať pojem „samostatné predpisy“, nakoľko tento pojem nezodpovedá zaužívanej legislatívnej praxi. Z toho dôvodu navrhujeme vypustiť definíciu v § 2 písm. g). V nasledujúcich ustanoveniach navrhujeme nahradiť slová „samostatné predpisy“ slovami „osobitné predpisy, ktorými sa preberajú právne akty Európskych spoločenstiev uvedené v kapitole B prílohy II smernice 2003/37/ES“: v § 2 písm. h), §3 ods. 3, § 4 ods. 1. V § 2 písm. h) navrhujeme vypustiť slová „v prílohách“, pretože vzory formulárov nie sú uvedené v prílohách osobitných predpisov, ale je použitý aproximačný odkaz na prílohy príslušných smerníc. V ustanoveniach § 5 ods. 3, § 6 ods. 3, § 7 písm. b), § 8 ods. 2, § 11 ods. 1 a 3, § 13 ods. 1, príloha č. 1 bod 1 písm. a) – pri druhom použití slovného spojenia „samostatné predpisy“, bod 3 písm. a) a b), príloha č. 3 body 2.2, 2.3.5, 2.4.2 – slovné spojenie „samostatná smernica“, bod 2.4.4, príloha č. 4 body 1.1, 2 písm. a) – druhé použitie navrhujeme uviesť namiesto slov „samostatné predpisy“ slová „osobitné predpisy“.  Začiatok prvej vety § 11 ods. 4 má znieť: „Ak neboli prijaté opatrenia na prispôsobenie príslušných právnych aktov Európskych spoločenstiev  technickému pokroku, ...“. V nasledujúcich ustanoveniach navrhujeme slová „samostatné predpisy“ nahradiť slovami „právne predpisy členských štátov, ktorými sa preberajú právne akty Európskych spoločenstiev“: príloha č. 2 bod 1 písm. a) – prvé použitie slovného spojenia „samostatné predpisy“, bod 1 písm. b) a c), príloha č. 4 bod 2 písm. a) – prvé použitie, bod 2 písm. c) a d). V prílohe č. 3 bode 2.1 navrhujeme za slová „nariadenia vlády“ vložiť slová „alebo osobitného predpisu“. V prílohe č. 3 bode 2.3.5 navrhujeme za slová „nariadením vlády“ vložiť slová „a v osobitných predpisoch“. V prílohe č. 4 bode 4 navrhujeme namiesto smernice 89/173/EHS uviesť odkaz na osobitný predpis, ktorým sa táto smernica preberá do právneho poriadku Slovenskej republiky. V súvislosti s tým navrhujeme vypustiť poznámku pod čiarou č. 1. 	O	A	Text v celom rozsahu upravený.
	
		8.	K § 1 ods. 1: Slová „v § 2 písm. c)“ navrhujeme nahradiť slovami „v § 2 písm. a)“, pretože v tomto ustanovení je definované vozidlo a prebratý článok 2 písm. d) smernice 2003/37/ES. Slovo „prevyšujúcou“ navrhujeme v súlade s preberanou smernicou nahradiť slovom „najmenej“. 	O	ČA	Text § 1 upravený, pojem „prevyšujúcou“ je v súlade s názvoslovím zákona č. 725/2004  Z. z.	
		9.	K § 1 ods. 2 písm. a): Na konci názvu smernice 2003/3/ES navrhujeme doplniť slová „ktorou sa zrušuje smernica 74/150/EHS“. Zároveň navrhujeme vypustiť poznámku pod čiarou č. 2. Nie je potrebné uvádzať údaje o publikácii smernice v úradnom vestníku v poznámke pod čiarou, pretože tieto sú uvedené v transpozičnej prílohe. 	O	A	Text upravený.	
		10.	K § 2 písm. c): Časť A kapitoly A prílohy II smernice 2003/37/ES je prebratá v prílohe č. 1 zákona č. 725/2004 Z. z., časť B kapitoly A prílohy II je potrebné prebrať do návrhu nariadenia vlády. Potom je v § 2 písm. c) potrebné odkázať na tieto ustanovenia, a nie na prílohu II smernice 2003/37/ES. 	O	A	Časť B kapitoly A prílohy II prebratá v prílohe č. 2.	
		11.	K § 2 písm e) a f): Za slová „ak pomer medzi“ navrhujeme v súlade s preberanou smernicou vložiť slovo „technicky“. 	O	N	Text je v súlade s názvoslovím zákona č. 725/2004 Z. z. 	
		12.	K § 2 písm. i) až l): Definície uvedené v týchto ustanoveniach sú prebraté v zákone č. 725/2004 Z. z. Preto navrhujeme tieto ustanovenia z návrhu nariadenia vlády z dôvodu duplicity vypustiť. 	O	A	 Text  upravený vypustením požadovaných písmen.	
		13.	K § 2 písm. m): Osvedčenie o zhode sa vystavuje nielen pre vozidlá schválené podľa tohto nariadenia vlády, ale aj pre vozidlá schválené v iných členských štátoch. Preto navrhujeme nahradiť slová „dané vozidlo schválené podľa tohto nariadenia vlády“ slovami „schválené vozidlo“. 	O	A	 Text  upravený.	
		14.	K § 3 ods. 2: Slová „ktorého vzor je ustanovený v prílohe I smernice 2003/37/ES“ navrhujeme v súlade s už skôr dohodnutou formuláciou nahradiť slovami „ktorý spĺňa požiadavky stanovené v prílohe I smernice 2003/37/ES“. 	O	A	 Text  upravený.	
		15.	K § 4 ods. 2: V tomto ustanovení chýba časť prvej vety. Za slová „samostatnej technickej jednotky“ navrhujeme vložiť slová „musí byť obmedzený, ak systém, komponent alebo samostatná technická jednotka“. Poslednú vetu tohto ustanovenia navrhujeme preformulovať, pretože z nej nie je zrejmé, kto overuje dodržanie týchto obmedzení a podmienok. 	O	A	 Text  § 4 doplnený a upravený.	
		16.	K § 4 ods. 3: Slovo „ihneď“ navrhujeme kvôli nadbytočnosti vypustiť. 	O	A	Text upravený.	
		17.	K § 5 ods. 1: V tomto ustanovení je prebratý iba článok 5 ods. 1 smernice 2003/37/ES, a nie aj článok 5 ods. 2, ako sa uvádza v tabuľke zhody. Článok 5 ods. 2 upravuje žiadosť výrobcu o zmenu ES typového schválenia. Navrhujeme, aby bol tento článok prebratý v samostatnom odseku v § 5 návrhu nariadenia vlády.	O	A	Text  § 5 doplnený o nový ods. 3.	
		18.	K § 5 ods. 3: Ustanovenie je potrebné v súlade s preberanou smernicou (čl. 5 ods. 5) preformulovať tak, aby sa vzťahovalo aj na systémy, komponenty a samostatné technické jednotky. Za slová „v premávke na pozemných komunikáciách“ navrhujeme doplniť slová „zmena sa považuje za rozšírenie a“ a za slová „štátny dopravný úrad“ slová „ktorý udelil typové schválenie ES“. 	O	A	Text  preformulovaný a doplnený.	
		19.	K § 5 ods. 4: Za slová „štátny dopravný úrad“ navrhujeme doplniť slová „ktorý udelil typové schválenie ES“. 	O	A	Text  doplnený.	
		20.	K § 6 ods. 1: V súlade s už skôr dohodnutou formuláciou navrhujeme nahradiť slová „podľa vzoru ustanoveného“ slovami „ktoré spĺňa požiadavky stanovené“. Je potrebné opraviť skratku smernice 2003/37/ES. Navrhujeme nasledujúce znenie druhej vety tohto ustanovenia: „Osvedčenie o zhode COC sa priloží ku každému nedokončenému alebo dokončenému vozidlu, vyrobenému v súlade so schváleným typom vozidla.“	O	A	Text  upravený.	
		21.	K § 6 ods. 2: Transpozícia  článku 6 ods. 2 smernice 2003/37/ES je pre členské štáty dobrovoľná. V § 6 ods. 2 sa zakladá nová kompetencia, ktorá nemá oporu v zákone, nie je z neho zrejmé, o kompetenciu ktorého štátneho orgánu ide a aký postup by mal štátny orgán pri jej vykonávaní zvoliť. Z týchto dôvodov navrhujeme vypustiť § 6 ods. 2 z návrhu nariadenia vlády a prípadne prebrať toto ustanovenie do zákona č. 725/2004 Z. z.  	O	A	Odsek 2 pôvodného § 6 vypustený.	
		22.	K § 6 ods. 4: V tomto odseku má byť namiesto § 4 ods. 1 písm. e) uvedený § 4 ods. 2. 	O	A	Text  upravený.	
		23.	K § 7: Slovné spojenie „členský štát povolí len vtedy“ použité v článku 7 ods. 1 a 2 smernice 2003/37/ES nemá úplne ten istý význam ako spojenie „príslušný štátny orgán nemôže zamietnuť a zakázať“. Preto navrhujeme nahradiť slovo „nemôže“ slovom „nesmie“ a doplniť ustanovenie o nasledovné vety:
- v písm. a) navrhujeme za prvú vetu vložiť nasledovnú druhú vetu: „Inak ich uvedenie na trh, evidenciu alebo uvedenie do prevádzky v premávke na pozemných komunikáciách nepovolí.“
- v písm. b) navrhujeme doplniť druhú vetu: „Inak ich uvedenie na trh alebo do prevádzky v premávke na pozemných komunikáciách nepovolí.“	O	A	Text  upravený ako v obdobných aproximačných nariadeniach.	
		24.	K § 8 ods. 3 a § 9 ods. 1: Slová „Európskej únii“ navrhujeme nahradiť slovami „Európskej komisii“. 	O	A	Text upravený.	
		25.	K § 9 ods. 1: Povolený počet jednotiek je uvedený v prílohe č. 3, nie v prílohe č. 5. 	O	A	Text upravený.	
		26.	K § 10 ods. 1: Prvú vetu je potrebné preformulovať tak, aby z nej bolo zrejmé, kto môže povoliť evidenciu, uvedenie na trh alebo do prevádzky a že tak koná na žiadosť výrobcu alebo zástupcu výrobcu. Koniec druhej vety má znieť: „ale vozidlo nebolo zapísané do evidencie alebo uvedené do prevádzky predtým, ako toto schválenie typu stratilo platnosť“. Je totiž nelogické podmieňovať povolenie evidencie vozidla jeho skoršou evidenciou. 	O	A	Text upravený.	
		27.	K § 10 ods. 2: V súlade s preberanou smernicou navrhujeme doplniť za slová „na 30 mesiacov“ slová „pre dokončované vozidlá“. 	O	A	Text upravený.	
		28.	K § 10 ods. 3: Prvú vetu navrhujeme preformulovať nasledovne: „Ak má výrobca alebo zástupca výrobcu v úmysle v Slovenskej republike nechať evidovať, uviesť na trh alebo uviesť do prevádzky v premávke na pozemných komunikáciách jeden alebo viac typov vozidiel určitej kategórie podľa odseku 1, musí podať žiadosť štátnemu dopravnému úradu“. 	O	A	Text upravený.	
		29.	K § 11 ods. 1 písm. b) body 2 a 3: Ustanovenia je potrebné doplniť tak, aby sa v súlade s preberanou smernicou vzťahovali aj na bezpečnosť na pracovisku. 	O	A	Text upravený.	
		30.	K § 12 ods. 2: Slová „podľa prílohy č. 3“ navrhujeme nahradiť slovami „podľa bodu 2 prílohy č. 3“. 	O	A	Text upravený.	
		31.	K § 13 ods. 2: Z dôvodu prehľadnosti a zrozumiteľnosti navrhujeme rozdeliť druhú vetu na dve samostatné vety: „Tieto opatrenia môžu v závažných prípadoch viesť až k odňatiu typového schválenia ES. Štátny dopravný úrad o prijatých opatreniach informuje  Európsku komisiu a typové schvaľovacie úrady ostatných členských štátov.“	O	A	Text upravený.	
		32.	K § 13 ods. 3: Slovo „preukáže“ navrhujeme nahradiť slovom „zistí“. 	O	A	Text upravený.	
		33.	K § 13 ods. 4: Na koniec prvej vety navrhujeme doplniť slová: „a bezodkladne o tom informuje Európsku komisiu“.   	O	A	Text upravený.	
		34.	K prílohe č. 1: V zmysle záverov Legislatívnej rady vlády Slovenskej republiky zo dňa 20.12.2005 navrhujeme uviesť technické normy priamo v texte prílohy. V súlade s Legislatívnymi pravidlami vlády Slovenskej republiky navrhujeme nepoužívať v texte právneho predpisu anglické slová. 	O	A	Text upravený.	
		35.	Text príloh č. 2, 3 a 4 navrhujeme v zmysle záverov Legislatívnej rady vlády zo dňa 10.1.2006 zapracovať priamo do textu návrhu nariadenia vlády, pretože upravujú postup štátnych orgánov. Pritom je potrebné zohľadniť nasledovné pripomienky.     	O	A	Text prílohy č. 2,3, a 4 prebratý do textu  nariadenia vlády.	
		36.	K prílohe č. 3 bod 1.1: Za slová „príslušný štátny orgán“ navrhujeme doplniť slovo „overí“.	O	A	Text prílohy upravený a prebratý do textu nariadenia vlády.	
		37.	K prílohe č. 3 bod 1.2: Slová „schvaľovací úrad“ navrhujeme nahradiť slovami „typový schvaľovací orgán“. 	O	A	Text prílohy upravený a prebratý do textu nariadenia vlády.	
		38.	K prílohe č. 4 bod 1.1: Prvá veta tohto ustanovenia má deklaratórny charakter. Navrhujeme prvú vetu a začiatok druhej vety preformulovať nasledovne: „Za účelom spoločného postupu všetkých príslušných výrobcov zabezpečí ...“. 	O	A	Text prílohy upravený a prebratý do textu nariadenia vlády.	
		39.	K prílohe č. 4: Poznámka pod čiarou č. 2 má normatívny charakter, preto je ju potrebné zapracovať priamo do textu. 	O	A	Text prílohy upravený a prebratý do textu nariadenia vlády.	
		40.	K prílohe č. 5: Za slová „každý rok“ navrhujeme doplniť slová „v Slovenskej republike“. 	O	A	Text upravený.	
		41.	K prílohe č. 6: V tejto prílohe majú byť upravené limity pre končiace série vozidiel podľa časti B prílohy V smernice 2003/37/ES, a nie limity pre malé série. Druhú vetu časti B prílohy V smernice 2003/37/ES je však potrebné prebrať priamo do textu návrhu nariadenia vlády, pretože sa týka označenia vozidla v osvedčení o zhode.  	O	A	Text prílohy č. 6 prebratý vrátane druhej vety do § 12 textu nariadenia vlády.	
		42.	K transpozičnej prílohe: V názve smernice 2003/37/ES navrhujeme písať slovo „Rada“ s velkým „R“, vypustiť slová „Text s významom pre EHP“, pri citácii úradného vestníka použiť skratku „EÚ“, a nie „ES“, pri smernici 2005/13/ES doplniť v citácii úradného vestníka skratku „EÚ“ a nepísať za skratkou úradného vestníka čiarku. Rovnaké chyby navrhujeme opraviť aj v doložke zlučiteľnosti.	O	A	Text transpozičnej prílohy a doložka zlučiteľnosti upravené.	
		K predkladacej správe:
	Navrhujeme uviesť názov nariadenia vlády, použitý v návrhu.	O	A	Text upravený.	
		K tabuľke zhody:
	V celej tabuľke zhody je potrebné doplniť stĺpec č. 6.
	Žiadame, aby boli v stĺpci 5 uvedené správne označenia ustanovení, v ktorých je príslušná časť smernice prebratá. 
	V tabuľke zhody nie sú uvedené ustanovenia smerníc, ktoré novelizujú smernicu 2003/37/ES. 
	K článku 18 navrhujeme uviesť, že je prebratý v § 109 ods. 1 zákona č. 725/2004 Z. z. 
	Pri článku 21 ods. 1 písm. b) a ods. 3 žiadame uviesť, v ktorých ustanoveniach zákona č. 725/2004 Z. z. a iných právnych predpisov je uvedený článok prebratý.	O	A	Text  upravený.	
2	Ministerstvo spravodlivosti SR	Všeobecné pripomienky:
Smernica 2003/37/ES bola do slovenského právneho poriadku transponovaná prostredníctvom zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov, ako to vyplýva z transpozičnej prílohy predmetného zákona. Predmetný návrh nariadenia vlády spresňuje transpozíciu pôvodne vykonanú týmto zákonom. Zákon č. 725/2004 Z. z. obsahuje viaceré splnomocňovacie ustanovenia na vydanie nariadení vlády Slovenskej republiky. Tieto nariadenia vlády sú klasickým vykonávacím predpisom a nevzťahuje sa na nich špeciálny režim nariadení vlády podľa čl. 120 ods. 2 Ústavy SR. V predkladanom nariadení sa však popri odvolaní na splnomocňovacie ustanovenia uvedené v zákone č. 725/2004 Z. z. predkladateľ odvoláva aj na generálne splnomocnenie uvedené v zákone č. 19/2002 Z. z. o podmienkach vydávania aproximačných nariadení vlády Slovenskej republiky v znení neskorších predpisov. Výsledný predložený materiál sa takto stáva legislatívnym hybridom tzv. „klasického nariadenia vlády“ a „aproximačného nariadenia vlády“. Keďže v prípade klasického nariadenia vlády a aproximačného nariadenia vlády sú ustanovené rôzne režimy úpravy (čl. 13 ods. 1 Ústavy) a napriek spoločnému názvu„nariadenie“ ide o dva druhy právnych predpisov, takáto úprava nie je možná. V úvodnej vete je podľa nášho názoru potrebné vypustiť splnomocňovacie ustanovenia zákona č. 725/2004 Z. z., nakoľko je zrejmé, že nariadenie má podliehať režimu čl. 120 ods. 2 Ústavy. A pokiaľ bude celá problematika transponovaná cez predkladaný návrh nariadenia a vydanie klasických nariadení podľa zákona č.725/2004 Z. z. sa stane nadbytočným, navrhujeme pri najbližšej novelizácií zákona tieto ustanovenia vypustiť. 
Zároveň upozorňujeme na skutočnosť, že predmetný návrh nariadenia vlády SR predkladá Ministerstvo dopravy pôšt a telekomunikácií spolu s viacerými návrhmi nariadení vlády SR. Všetky predkladané návrhy majú v úvodných vetách uvedené rovnaké splnomocňovacie ustanovenia zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov. Takýto postup nie je možný a je potrebné presne špecifikovať na základe, ktorého splnomocňovacieho ustanovenia sa ktoré nariadenie vlády vydáva. Navrhujeme kompletné prepracovanie úvodnej vety.
Návrh nariadenia transponuje do nášho právneho poriadku ustanovenia smernice 2003/37/EHS prostredníctvom aproximačného odkazu uvedeného v texte nariadenia. Na viacerých miestach je však použitie tohto odkazu nevhodné, nakoľko predkladateľ neodkazuje iba na technické prílohy ale na smernicu ako takú v celku. Zároveň nie je možné prostredníctvom tohto odkazu odkazovať na prílohu, ktorá odkazuje na ďalšiu smernicu pretože sa úprava stáva neprehľadnou, komplikovanou a jej dostupnosť sa sťažuje. Predkladateľ v celom návrhu nariadenia používa pojem „samostatné predpisy“, ktoré definuje iba ako predpisy, na ktoré odkazuje predmetná smernica. Takáto úprava je nenormatívna a zavádza trojstupňový systém dostupnosti konkrétnej úpravy, ktorý Legislatívne pravidlá vlády SR ani samotný zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov neumožňujú.      
	O	ČA	Do zákona č. 725/2004 Z. z. bola smernica 2003/37/ES transponovaná iba čiastočne. Podľa nášho názoru nie je potrebné z úvodnej vety vypustiť  ako nadbytočné splnomocňovacie ustanovenia zákona 
č. 725/2004 Z. z. (poukazujeme na splnomocňovacie ustanovenia, na základe ktorých boli vydané tzv. „aproximačné nariadenia“ napríklad k zákonom č. 264/1999 Z. z., 529/2002 Z. z. a pod.). Splnomocňovacie ustanovenia § 5 ods. 26, § 6 ods. 16 a § 7 ods. 19 a § 8 ods. 24 zákona  č. 725/2004 Z. z. sú formulované vo všeobecnej podobe z dôvodu, aby na ich základe mohlo byť vydaných 100 nariadení vlády, ktorými sa preberú príslušné smernice ES. Z ich znenia vyplýva, že v nariadení možno upraviť okrem iného aj „Podrobnosti o typovom schválení ES vozidla, systému, komponentu alebo samostatnej technickej jednotky...“ a „podrobnosti o technických požiadavkách, ktoré musí vozidlo, systém, komponent alebo samostatná technická jednotka spĺňať 
z hľadiska konštrukcie…“. Aproximačné nariadenie vlády bolo zvolené z dôvodu využiť § 3 ods. 3 zákona č. 19/2002 Z. z., ktorým sa 
ustanovujú podmienky vydávania aproximačných nariadení vlády SR, ktorý umožňuje formou aproximačného odkazu prebrať zo smernice ES prílohy upravujúce technické údaje, vzory tlačív a pod. Spôsob zavedenia aproximačného odkazu t. j. priamo v texte odkázať na prílohu smernice s uvedením plného znenia označenia smernice bol dohodnutý s Úradom vlády Slovenskej republiky - Inštitútom pre aproximáciu práva a odsúhlasený na rokovaní Legislatívnej vlády Slovenskej republiky dňa 28.6.2005. K 1. marcu 2006 bolo schválených 41 aproximačných nariadení k zákonu č. 725/2004 Z. z.
Pojem „samostatné predpisy“ bol vypustený z § 2. 
Príloha I smernice 2003/37/ES (vzor informačného dokumentu) má priamu väzbu na kapitolu B prílohy II obsahujúcu odkazy na smernice ES upravujúce technické požiadavky na jednotlivé súčasti traktora (systémy, komponenty a samostatné technické jednotky); tieto smernice nie je možné nahradiť odkazmi na vnútroštátne právne predpisy, ktorými boli transponované do slovenského právneho poriadku, pretože ide o vzor tlačiva obsahujúci úplný zoznam informácií – technických údajov na účely typového schválenia ES - a tvorí súčasť technickej dokumentácie, vypĺňa ho výrobca a predkladá technickej službe na overenie. Pri tých súčastiach vozidla (napr. motor, ovládače a pod.), ktoré boli typovo schválené v členských štátoch EÚ podľa príslušných smerníc ES, sa uvedú ES typové schvaľovacie čísla. Technická služba overí zoznam technických požiadaviek (okrem tých, ktoré už boli overené typovými schvaľovacími úradmi iných členských štátov) a vyhotoví skúšobné protokoly (obsahujúce zoznam smerníc ES), ktoré sú súčasťou informačného dokumentu a tvoria prílohu osvedčenia o typovom schválení ES. Po typovom schválení ES informačný dokument tvorí prílohu osvedčenia o typovom schválení ES a je predkladaný a uznávaný vo všetkých členských štátoch EÚ v rámci uvedenia vozidla alebo komponentu na trh alebo do prevádzky  príp. v procese ďalšieho typového schvaľovania. Obdobné riešenie je použité aj v nariadení vlády SR č. 71/2006 Z.z., ktorým sa ustanovujú podrobnosti o typovom schválení ES dvojkolesových motorových vozidiel, trojkolesových motorových vozidiel a štvorkoliek a v nariadení vlády č. .../2006 Z. z., ktorým sa ustanovujú podrobnosti o typovom schválení motorových vozidiel a ich prípojných vozidiel.

	
		
Konkrétne pripomienky:
K § 1 :V odseku 2 písm. a) predkladateľ vymedzuje negatívnu pôsobnosť predpisu prostredníctvom odkazu na smernicu 2003/37/ES. Uvedené pokladáme za nesprávne a navrhujeme z hľadiska právnej istoty v texte priamo upraviť, na ktoré prípady sa nariadenie nevzťahuje. Ďalej upozorňujeme že odkaz priamo v texte je možný iba v prípade, ak sa odkazuje na prílohu smernice, obsahujúcu sekundárne údaje technického charakteru. Zároveň je potrebné vypustiť poznámku pod čiarou k odkazu č. 2, nakoľko je v rozpore s Legislatívnymi pravidlami vlády SR.
Z legislatívno-technického hľadiska je ďalej potrebné v odseku 2 odstrániť „dvojbodku“ a jednotlivé písmená oddeľovať „čiarkou“ a nie „bodkočiarkou“.      
	
O

O	
ČA

A	
Text upravený ako v obdobných aproximačných nariadeniach vlády.

Text upravený.	
		K § 2 :
V celom ustanovení je potrebné oddeľovať znenie písmen „čiarkou“ a nie „bodkočiarkou“. Písmeno g) odporúčame vypustiť, pretože nie je potrebné pojem „samostatné predpisy“ zavádzať. Legislatívne pravidlá vlády používajú pojem „osobitný predpis“ a nie je dôvod ho meniť. 
V predmetnom ustanovení predkladateľ na viacerých miestach odkazuje na „prílohy samostatných predpisov“, ktoré vymenúva smernica 2003/37/ES, čo nie je v súlade so zákonom č. 19/2002 Z. z. ani Legislatívnymi pravidlami vlády SR. Texty príloh, na ktoré možno prostredníctvom aproximačného nariadenia odkázať majú v zmysle zákona obsahovať najmä „ vzory tlačív, zoznamy inštitúcií alebo technické údaje. I keď nejde o taxatívny výpočet nie je možné medzi „najmä“ zaradiť aj odkaz smernice na inú smernicu, pretože to úplne mení charakter aproximačného odkazu. Zároveň je takéto znenie nenormatívne, pretože nie je zrejmé o akú smernicu ide. Úprava sa stáva absolútne neprehľadnou. Je potrebné uvedené znenie vypustiť a odkázať na slovenský právny predpis, ktorý smernice na ktoré sa odkazuje transponoval.	O	A	Text upravený.	
		K § 4 :
V súvislosti so slovami „požiadavky samostatných predpisov“ uplatňujeme rovnakú pripomienku ako k § 2. 
Je potrebné nahradiť slovo „zodpovedá“ iným slovom (napr. „sa zhoduje“, „je rovnaký“,...), pretože pojem zodpovedať sa viaže na kategóriu zodpovednostných vzťahov. Uvedené je potrebné opraviť v celom texte návrhu (napr. príloha č. 2 bod 1 písm. b, príloha č. 4 bod 2 písm. c)...).	O	N	Text upravený ako v obdobných aproximačných nariadeniach vlády.

		K § 6 :
Odsek 2 je potrebné prepracovať a určiť príslušný orgán. Kto je to Slovenská republika?
V odseku je potrebné vypustiť slová „samostatný predpis“ a nahradiť ich príslušnými právnymi predpismi podľa pripomienky k § 2. Uvedenú pripomienku je potrebné aplikovať na celý návrh nariadenia.	O	A	Text upravený a ods. 2 vypustený.	
		K § 7:
Predkladateľ ustanovuje, ako príslušný orgán nemá konať. Nakoľko je príslušný orgán štátnym orgánom, odporúčame v zmysle zásady, že štátny orgán koná ako mu to ustanoví právny predpis a nie inak, uvedené prepracovať. Postačuje vymedzenie toho, čo príslušný orgán koná.	O	N	Ustanovenie vymedzuje vo väzbe na odkaz č. 8 štátny orgán  a jeho pôsobnosti.	
		K § 8 :
Odsek 2 je potrebné prepracovať, nakoľko je nenormatívny. Odporúčame uviesť aspoň demonštratívny výpočet skutočností, kedy štátny dopravný orgán udelí výnimku.  	O	N	Text ako v obdobných aproximačných nariadeniach vlády. Ide o technické požiadavky osobitných predpisov.	
		K § 14 a 15 :
V nadpise nad ustanovením § 14 odporúčame doplniť za slovo „Spoločné“ čiarku a slovo „prechodné“.
V § 15 je potrebné nahradiť slova „v prílohe 7“ slovami „v prílohe č. 7“.  	O	A	Text upravený.	
		K prílohe č. 1: 
Je potrebné v zmysle Legislatívnych pravidiel vlády SR upraviť znenie poznámok pod čiarou k odkazom č. 1 a 2.	O	A	Text poznámok pod čiarou upravený.	
		K prílohám č. 5 a 6 :
Znenie uvedených príloh je identické.	O	N	Text príloh zodpovedá preberanej smernici.	
		K prílohe č. 7:
Pri identifikačných údajoch o smernici uvedených v zátvorke je potrebné uviesť aj uverejnenie smernice v slovenskej jazykovej verzií v Mimoriadnom vydaní Úradného vestníka v roku 2004, príslušnú kapitolu a zväzok.	O	A	Text prílohy upravený.	
		K tabuľke zhody : 
Tabuľku zhody je potrebné zosúladiť z Legislatívnymi pravidlami vlády SR. V predloženom znení v nej absentujú viaceré podstatné náležitosti, konkrétne text v stĺpci 6, ktorý je nevyhnutný pre posúdenie stupňa transpozície smernice, respektíve uskutočnenia transpozície vôbec. Predkladateľ ďalej neuvádza ani právny predpis, ktorý v tabuľke porovnáva. Tabuľku je potrebné doplniť. 	O	A	Text tabuľky zhody upravený.	
3	Úrad pre normalizáciu,metrológiu a skušobníctvo SR	1.	K § 2 – za slovo „nariadenia“ navrhujeme doplniť slovo „vlády. Obdobne aj v § 14 ods. 1 a 2 a v § 15 za slovo „nariadením“.	O	A	Text upravený.	
		2.	K § 11 ods. 1 písm. b) - navrhujeme nahradiť slovo „písm.“ slovom „písmena“.
	O	A	Text upravený.	
		3.	K prílohe č. 1 – v poznámke pod čiarou k odkazu 1 uvedená technická norma „ISO 6814: 2000“ (Machinery for forestry -- Mobile and self-propelled machinery -- Terms, definitions and classification) nie je zavedená v sústave STN.  Bola zavedená predchádzajúca verzia ISO 6814 
z r. 1983 ako STN ISO 6814 Lesnícke stroje. Mobilné a samohybné stroje. Slovník z januára 2000, ktorá však bola po nahradení novou normou ISO v sústave STN zrušená bez náhrady k 1. 7. 2005. 
	O	N	ÚNMS SR po prerokovaní dňa 17.2.2006 od pripomienky ustúpil.	
		4.	K poznámke pod čiarou k odkazu 2 navrhujeme nahradiť slová „STN ISO 6165 Stroje na zemné práce. Základné typy. Terminológia.“ slovami „STN EN ISO 6165 Stroje na zemné práce. Základné typy. Terminológia (ISO 6165: 2001) zo septembra 2003.“.	O	A	Text prílohy upravený.	
		5.	K prílohe č. 3 – K bodu 1.3 - navrhujeme nahradiť slová „podľa harmonizovanej normy EN ISO 9001:2000“ slovami „podľa príslušnej normyx)“ a do poznámky pod čiarou k odkazu uviesť „STN EN ISO 9001 Systémy manažérstva kvality. Požiadavky (ISO 9001:2000) 
z apríla 2001.“. 
	O	N	Text upravený a uvedený  ako v obdobných aproximačných.	
		6.	K prílohe č. 4 - navrhujeme uviesť do súladu s bodom 21 prílohy č. 2 k legislatívnym pravidlám vlády SR.
	O	A	Text prílohy upravený.	
4	Ministerstvo financií SR	2. Návrh odporúčam prehodnotiť v kontexte s čl. 2 ods. 2 Ústavy SR, pretože upravuje konanie štátneho orgánu (§ 4 ods. 1, 3, 4 a 6, § 5 ods. 3 a 4, § 6 ods. 2, § 7, § 8 ods. 2 a 3, § 9, § 10 ods. 4 a 5, § 11, 12, § 13 ods. 2 až 5 a § 14, prílohy 2, 3 a 4), upraviť štylisticky a gramaticky (napr. § 4 ods. 6 písm. a), § 6 ods. 3, § 9 ods. 2, prílohy 5 a 6) a zosúladiť s Legislatívnymi pravidlami vlády SR a s ich Prílohou č. 2 [napr. názov nariadenia nie je v súlade s návrhom uznesenia vlády k nemu, úvodná veta,  poznámka pod čiarou k odkazu 2, úvodná veta § 11 ods. 1 písm. b)].
	O	ČA	Nezavádzajú sa nové kompetencie štátnych orgánov. Kompetencia  ŠDÚ v oblasti typového schválenia  podľa § 4 vychádza zo zák.č.725/2004  Z. z. a to z § 99 písm. o) bod 2, § 5 ods. 11 a 20, § 6 ods. 7 a 10, § 7 ods. 9 a 13 a § 8 ods. 10 a 17;  text § 3 ods. 3 štylisticky  upravený, § 4  ods. 4 je v súlade s textom prílohy I  bod 3.1.3.3 smernice.	
5	Ministerstvo pôdohospodárstva SR	1. V § 3,4,5 a 6 odporúčame v názvoch ustanovení doplniť slová „vozidlá“. V § 7 a 8 odporúčame názov ustanovenia  doplniť tak, aby vyjadroval o čo v uvedení na trh alebo zákaze používania ide a z čoho sa majú poskytnúť výnimky.	O	N	Text ako v obdobných aproximačných nariadeniach vlády. 	
		2. V § 9 odporúčame preštylizovať znenie ods. 1 prvej vety. Text je ťažko zrozumiteľný.	O	A	Text upravený.	
		3. Prílohy 1,2 a 4 odporúčame gramatický upresniť. Ide zrejme o požiadavky nie „postupy ktoré sa majú dodržať“. Potrebné je aj doplnenie označenia ( napríklad bodového) v jednotlivých častiach príloh a ich zosúladenie s legislatívnymi pravidlami vlády SR.	O	N	Nadpisy  príloh sú v súlade s textom  preberanej smernice.	
6	Ministerstvo vnútra SR	Predložený návrh obsahom a formuláciami patrí do kategórie právnych predpisov, ktoré už  prerokovala v mesiaci december legislatívna rada vlády a odporúčala ich schváliť za predpokladu, že MDPT SR vykoná v ich texte úpravy a pôsobnosti orgánov. Keďže ide v podstate o rovnaké návrhy, odporúčame návrh upraviť podľa tých nariadení, ktoré už legislatívna rada prerokovala.	O	A	Text prílohy upravený.	
7	Ministerstvo obrany SR	K predmetnému materiálu Ministerstvo obrany SR uplatňuje pripomienku k predkladacej správe. Národná rada SR schválila 14. decembra 2005 novelu zákona č.628/2005 Z.z. ktorým sa mení a dopĺňa zákon č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 747/20104 Z.z., ktorý je učinný od 2. januára 2006.
Zároveň Vás upozorňujem, že v predkladacej  správe v druhom odseku je potrebné aktualizovať rok 2005 na rok 2006.	O	A	Text predkladacej správy upravený.	
8	Generálna prokuratúra SR	Odporúčame v §1 ods.2 písmeno a) za odkazom č.2 vypustiť bodku	O	A	Text upravený.	
		V ustanoveniach §1,2,4 a 7 na konci jednotlivých písmen bodkočiarku nahradiť čiarkou.	O	A	Text  upravený.	
9	Ministerstvo zdravotníctva SR	 V celom materiáli ( napr. vlastný materiál, uznesenie, predkladacia správa, komuniké) sa používajú nejednotné názvy nariadenia, preto ich odporúčame zosúladiť.	O	A	V celom texte materiálu zjednotený názov.	
10	Štatistický úrad SR	Texty príslušných paragrafov vo veci príloh k smernici 2003/37/ES odporúčame legislatívne upraviť vo väzbe na § 3 ods.3 zákona č. 19/2002 Z.z. v znení neskorších predpisov.	O	A	Text prílohy upravený.	
Vysvetlivky k skratkám v tabuľke:
Z – zásadná		A – akceptovaná		ČA – čiastočne akceptovaná		N – neakceptovaná     O – obyčajná